पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के बीच अब साइबर ठगों ने ठगी की वारदात को नए तरीके से अपने जाल में फंसाना शुरू कर दी दिया। पुलिस की ओर से एडवाइजरी जारी गई है। पुलिस को अंदेशा है कि ठग अब लोगों को ई-कॉमर्स पोर्टल ओएलएक्स और अन्य सोशल मीडिया प्लेटफार्म के माध्यम से ऑक्सीजन सिलेंडर व अन्य जीवन रक्षक दवाएं उपलब्ध कराने का दावा कर अपने जाल में फंसाने की कोशिश करेंगे।
पुलिस ने आमजन से अपील की है कि ऐसे लोगों से बचें। साइबर अपराधी वर्तमान कोरोना महामारी का फायदा उठाकर ठगी कर सकते हैं। साइबर जालसाज़ जरूरतमंदों को धोखा देने के लिए आधुनिक तकनीकों को अपना रहे हैं। साइबर ठग ओएलएक्स और फेसबुक/इंस्टाग्राम जैसे प्लेटफार्मों पर ऑक्सीजन सिलेंडर और कोविड के उपचार मे इस्तेमाल होने वाली दवाओं की उपलब्धता बारे फर्जी विज्ञापन पोस्ट कर रहे हैं।
उनके पास बेचने के लिए कुछ भी नहीं है, केवल मात्र मौजूदा स्थिति का फायदा उठाकर लोगों को ठगने की कोशिश की जा रही है। ओएलएक्स पर ऑक्सीजन की ऑनलाइन कालाबाजारी में लगे हुए ऐसे शातिर हरियाणा, राजस्थान और उत्तर प्रदेश के आसपास क्षेत्रों में सक्रिय है। उन्होंने लोगों को अत्यधिक सतर्कता बरतते हुए ऐसी धोखाधड़ी से बचने के लिए ओएलएक्स सहित अन्य प्लेटफार्म पर ऑक्सीजन की बिक्री का झांसा देने वालों से सावधान रहने की सलाह दी है।
आपराधिक गतिविधियों में लिप्त पाए जाने वालों पर कानूनी कार्रवाई करेंगे: एसपी
एसपी राहुल शर्मा ने कहा कि ऑक्सीजन सिलेंडर सहित कोविड के उपचार में इस्तेमाल होने वाली अन्य जीवनरक्षक दवाओं की जमाखोरी, अवैध खरीद या बिक्री के खिलाफ चेतावनी देते हुए कहा कि इस तरह की आपराधिक गतिविधियों में लिप्त पाए जाने वालों पर कानून के अनुसार कड़ी कार्रवाई की जाएगी। एसपी ने कहा कि ऐसे ठगों को किसी भी सूरत में नहीं बख्शा जाएगा।
इन नंबरों पर दें कालाबाजारी की सूचना
कोविड के बढ़ते से संक्रमण के मद्देनजर हरियाणा पुलिस द्वारा मोबाइल नंबर 7087089947 और टोल-फ्री नंबर 1800-180-1314 भी जारी किया गया है। इसके अलावा जिला पुलिस कंट्रोल रुम नम्बर 100, 9996464100 व 01262-228113 व डीएसपी हेडक्वार्टर गोरखापाल राणा को 7082999103 पर भी सूचना दे सकते है।
जहां ऑक्सीजन सिलेंडर, रेमेडिसविर इंजेक्शन और अन्य जीवनरक्षक दवाओं की कालाबाजारी से संबंधित किसी भी प्रकार की जानकारी पुलिस के साथ साझा की जा सकती है। कालाबाजारी करने वाले जमाखोरों के खिलाफ रोहतक पुलिस की ओर से सख्त कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn